ระเบียบกรมทรัพย์สินทางปัญญาระเบียบกรมทรัพย์สินทางปัญญาว่าด้วยข้อมูลข่าวสารของราชการพ.ศ. ๒๕๕๔ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ อธิบดีกรมทรัพย์สินทางปัญญาจึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกรมทรัพย์สินทางปัญญา ว่าด้วยข้อมูลข่าวสารของราชการ พ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมทรัพย์สินทางปัญญาว่าด้วยข้อมูลข่าวสารของราชการ พ.ศ. ๒๕๔๔ ลงวันที่ ๒๘ พฤศจิกายน ๒๕๔๔ข้อ ๔ บรรดาระเบียบประกาศ ข้อบังคับ และคำสั่งอื่นใดของกรมทรัพย์สินทางปัญญา ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ระเบียบนี้ให้ใช้บังคับแก่ข้าราชการพนักงานราชการ ลูกจ้าง และผู้ซึ่งมาช่วยปฏิบัติงานของกรมทรัพย์สินทางปัญญาข้อ ๖ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมทรัพย์สินทางปัญญาอธิบดี หมายความว่าอธิบดีกรมทรัพย์สินทางปัญญาและให้หมายความรวมถึงผู้ซึ่งอธิบดีกรมทรัพย์สินทางปัญญามอบหมายด้วยคณะกรรมการ หมายความว่า คณะกรรมการบริหารข้อมูลข่าวสารของราชการในกรมทรัพย์สินทางปัญญาข้อ ๗ ในกรณีที่มีปัญหาเกี่ยวกับการปฏิบัติหรือไม่สามารถปฏิบัติตามข้อกำหนดในระเบียบนี้หรือมีปัญหาอื่นใดที่ไม่ได้กำหนดในระเบียบนี้ ให้รายงานอธิบดีเพื่อพิจารณาสั่งการหมวด ๑การจัดระบบข้อมูลข่าวสาร ข้อ ๘ ให้มีศูนย์ข้อมูลข่าวสารของราชการโดยอยู่ในความดูแลของสำนักบริหารจัดการทรัพย์สินทางปัญญาทำหน้าที่เป็นหน่วยงานกลางจัดเก็บ รวบรวมจัดระบบควบคุมดูแลข้อมูลข่าวสารที่เปิดเผยได้ ตามมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และประสานงานกับหน่วยงานภายในกรมทรัพย์สินทางปัญญาและส่วนราชการอื่นที่เกี่ยวข้อง เพื่อให้เป็นไปตามกฎหมาย ระเบียบและประกาศของทางราชการรวมทั้งดำเนินการอื่นใดให้เป็นไปตามกฎหมายว่าด้วยข้อมูลข่าวสารของราชการข้อ ๙ ให้หน่วยงานภายในกรมทรัพย์สินทางปัญญาจัดประเภทข้อมูลข่าวสารที่เปิดเผยได้ตามมาตรา ๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่อยู่ในความรับผิดชอบและส่งให้ศูนย์ข้อมูลข่าวสารของราชการเพื่อรวบรวมและจัดระบบข้อมูลข่าวสารนั้นไว้ให้ประชาชนเข้าตรวจดูข้อ ๑๐ ในการดำเนินงานตามข้อ ๙ ให้หน่วยงานภายในกรมทรัพย์สินทางปัญญาจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยข้อ ๑๑ ให้กลุ่มบริหารงานบุคคลสำนักบริหารกลางเป็นผู้ดำเนินการเก็บรักษาข้อมูลข่าวสารส่วนบุคคลที่อยู่ในความควบคุมดูแลของกรมทรัพย์สินทางปัญญาและดำเนินการต่าง ๆ ตามที่กำหนดไว้ในหมวด ๓ของพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๒ ให้ฝ่ายบริหารทั่วไปสำนักบริหารกลางดำเนินการตรวจสอบและคัดเลือกเอกสารประวัติศาสตร์เพื่อส่งมอบให้แก่หอจดหมายเหตุแห่งชาติกรมศิลปากร หรือหน่วยงานอื่นของรัฐตามที่กำหนดไว้ในหมวด ๔ของพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๓ เมื่อมีข้อมูลข่าวสารตามมาตรา๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานภายในกรมทรัพย์สินทางปัญญาทำหนังสือแจ้งไปยังสำนักบริหารกลาง โดยแนบคู่ฉบับของข้อมูลนั้นๆ ที่อธิบดีลงนามแล้ว พร้อมแผ่นบันทึกข้อมูล เพื่อให้ฝ่ายบริหารทั่วไป สำนักบริหารกลางส่งลงพิมพ์ในราชกิจจานุเบกษาหากข้อมูลข่าวสารตามวรรคหนึ่งมีเอกสารแนบท้ายซึ่งต้องจัดจ้างพิมพ์โดยสำนักพิมพ์คณะรัฐมนตรีและราชกิจจานุเบกษาให้งานพัสดุดำเนินการจัดจ้างโดยประสานข้อมูลจากฝ่ายบริหารทั่วไปหมวด ๒การขอข้อมูลข่าวสารการอนุญาต และการรับรองสำเนา ข้อ ๑๔ ประชาชนสามารถเข้าตรวจดูและขอข้อมูลข่าวสารของราชการได้ที่ศูนย์ข้อมูลข่าวสารของราชการในวันและเวลาราชการและสามารถดูข้อมูลได้ทาง ๑๕ เมื่อเจ้าหน้าที่ได้รับคำขอตรวจดูข้อมูลข่าวสารของราชการแล้วให้ดำเนินการดังนี้(๑) กรณีที่มีการขอสำเนาหรือสำเนาที่มีคำรับรองถูกต้องเกี่ยวกับข้อมูลข่าวสารที่มีลักษณะพร้อมที่จะให้ได้ให้เจ้าหน้าที่ผู้รับผิดชอบจัดหาข้อมูลข่าวสารดังกล่าวให้แก่ผู้ขอภายในหนึ่งวันทำการนับแต่วันที่ได้รับคำขอ(๒) กรณีที่ข้อมูลข่าวสารที่ขอนั้นมิได้อยู่ ณศูนย์ข้อมูลข่าวสารของราชการให้เจ้าหน้าที่ผู้รับผิดชอบดำเนินการจัดหาข้อมูลข่าวสารดังกล่าวให้แก่ผู้ขอภายในห้าวันทำการนับแต่วันที่ได้รับคำขอการดำเนินการจัดทำข้อมูลข่าวสารให้แก่บุคคลที่ยื่นคำขอตามวรรคหนึ่งจะกระทำได้เฉพาะกรณีปกติที่มิใช่การขอเป็นจำนวนมากหรือบ่อยครั้งโดยไม่มีเหตุผลอันสมควร ทั้งนี้ให้ผู้อำนวยการสำนักบริหารจัดการทรัพย์สินทางปัญญาเป็นผู้พิจารณาว่ากรณีใดเป็นการขอจำนวนมากหรือบ่อยครั้งข้อ ๑๖ การรับรองสำเนาข้อมูลข่าวสารตามข้อ๑๕ให้ข้าราชการที่รับผิดชอบข้อมูลข่าวสารนั้นตั้งแต่ระดับปฏิบัติการหรือระดับชำนาญงานขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๗ ในการพิจารณาเกี่ยวกับการดำเนินการดังต่อไปนี้ให้เป็นอำนาจของเจ้าหน้าที่ซึ่งดำรงตำแหน่งตั้งแต่ระดับชำนาญการหรือระดับอาวุโสขึ้นไปของหน่วยงานภายในกรมทรัพย์สินทางปัญญาซึ่งเป็นผู้ครอบครองหรือควบคุมดูแลข้อมูลข่าวสาร(๑) การขอตรวจดู ขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารนอกเหนือจากที่กล่าวในข้อ๑๕ ข้อ ๑๖ หรือ(๒) การขอตรวจดูข้อมูลข่าวสารที่ไม่ต้องเปิดเผยตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ หรือ(๓) การมีคำสั่งให้เปิดเผยข้อมูลข่าวสารตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ เป็นการทั่วไปหรือเฉพาะบุคคลใดข้อ ๑๘ กรณีผู้มีอำนาจเปิดเผยข้อมูลข่าวสารตามข้อ๑๕ไม่อาจพิจารณาเพื่อมีคำสั่งได้ว่าข้อมูลข่าวสารใดเป็นข้อมูลข่าวสารที่ต้องเปิดเผยหรือไม่ให้เสนอเรื่องต่อคณะกรรมการพิจารณาวินิจฉัยโดยไม่ชักช้าให้คณะกรรมการพิจารณาวินิจฉัยให้แล้วเสร็จภายในสิบห้าวันทำการนับแต่วันที่รับเรื่องและให้ฝ่ายเลขานุการคณะกรรมการแจ้งผลการพิจารณาให้เจ้าหน้าที่ผู้รับผิดชอบทราบโดยไม่ชักช้าและให้เจ้าหน้าที่ผู้รับผิดชอบแจ้งคำวินิจฉัยของคณะกรรมการให้ผู้ขอทราบภายในสามวันทำการนับแต่วันที่รับแจ้งผลการพิจารณาข้อ ๑๙ การพิจารณาของคณะกรรมการให้เป็นไปตามข้อกำหนดของกฎหมาย กรณีที่มีคำสั่งมิให้เปิดเผยข้อมูลใดต้องระบุเหตุผลที่ไม่เปิดเผยไว้ด้วยทุกครั้งและแจ้งให้บุคคลที่ยื่นคำขอทราบสิทธิในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารสำนักงานปลัดสำนักนายกรัฐมนตรีกรณีที่คณะกรรมการเห็นว่าการเปิดเผยหรือไม่เปิดเผยข้อมูลข่าวสารใดเป็นเรื่องสำคัญที่อาจเกิดผลกระทบต่อส่วนราชการหรือหน่วยงานภายในกรมทรัพย์สินทางปัญญาได้ให้ทำความเห็นเสนออธิบดีเพื่อพิจารณาสั่งการข้อ ๒๐ กรณีที่มีการขอตรวจดูขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่อยู่ในการควบคุมดูแลของหน่วยงานของรัฐแห่งอื่นให้เจ้าหน้าที่ผู้รับผิดชอบให้คำแนะนำแก่ผู้ขอเพื่อติดต่อขอข้อมูลข่าวสารดังกล่าวจากหน่วยงานที่ควบคุมดูแลข้อมูลข่าวสารนั้นข้อ ๒๑ ข้อมูลข่าวสารใดหากมีกฎหมาย ระเบียบ ประกาศหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตให้ปฏิบัติตามกฎหมาย ระเบียบ ประกาศหรือมติคณะรัฐมนตรีดังกล่าวข้อ ๒๒ อัตราค่าธรรมเนียมการขอตรวจดูขอสำเนา หรือขอสำเนาที่มีคำรับรองถูกต้องให้เป็นไปตามประกาศที่อธิบดีกำหนดข้อมูลข่าวสารที่มีไว้เพื่อขาย หรือจำหน่าย ให้คิดค่าใช้จ่ายต่าง ๆตามประกาศที่อธิบดีกำหนดรายได้จากค่าธรรมเนียมตามวรรคหนึ่ง และเงินได้จากการขายหรือจำหน่ายข้อมูลข่าวสารตามวรรคสอง ให้กลุ่มบริหารงานคลัง สำนักบริหารกลางดำเนินการตามกฎหมายและระเบียบของทางราชการต่อไปหมวด ๓คณะกรรมการบริหารข้อมูลข่าวสารของราชการในกรมทรัพย์สินทางปัญญา ข้อ ๒๓ ให้มีคณะกรรมการเรียกว่าคณะกรรมการบริหารข้อมูลข่าวสารของราชการในกรมทรัพย์สินทางปัญญา ประกอบด้วยรองอธิบดีซึ่งอธิบดีมอบหมายให้เป็นประธานกรรมการ และกรรมการอื่นตามที่อธิบดีมีคำสั่งแต่งตั้งให้อธิบดีแต่งตั้งข้าราชการของสำนักกฎหมายคนหนึ่งเป็นเลขานุการและเจ้าหน้าที่ของสำนักกฎหมายอีกสองคนเป็นผู้ช่วยเลขานุการข้อ ๒๔ ให้คณะกรรมการมีอำนาจและหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ประกาศในราชกิจจานุเบกษา รวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔)พิจารณาและวินิจฉัยการเปิดเผยข้อมูลข่าวสารประเภทที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๕) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่กรมทรัพย์สินทางปัญญาหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๖) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อทางราชการ(๗) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๘) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๙) แต่งตั้งคณะอนุกรรมการ หรือคณะทำงานเพื่อปฏิบัติการในเรื่องใด ๆตามที่คณะกรรมการมอบหมาย(๑๐) เชิญบุคคลใด ๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๑) ดำเนินงานอื่นใดตามที่อธิบดีมอบหมายข้อ ๒๕ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๒๖ ให้นำความในข้อ๒๕ มาใช้บังคับกับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๒๗ มติของคณะกรรมการต้องได้รับความเห็นชอบจากอธิบดีจึงจะดำเนินการตามมตินั้นได้ประกาศณ วันที่ ๘ มิถุนายน พ.ศ. ๒๕๕๔ปัจฉิมาธนสันติอธิบดีกรมทรัพย์สินทางปัญญาปริยานุช/ผู้จัดทำ๑๕ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๗ ง/หน้า ๒/๒๖ สิงหาคม ๒๕๕๔